Serranías de Gúdar u zona central subtabular ye una unidat morfoestructural de lo Sistema Iberico definida en buena part de las provincias de Teruel y Castellón, en la branca levantina d'este sistema montanyoso. Son un conchunto d'aliniacions montanyosas se materials mayoritariament cretacios plegaus en dirección Norte-Sud en la zona septentrional y Norueste-Sudeste en la meridional. Estas aliniacions se gosan situar por dencima de los 1.000 m d'altaria y son despartidas por las vals de ríos de las cuencas hidrograficas de Millars, Alfambra y Guadalop, que con lo suyo encaixamiento fluvial las individualizan. Bi ha un important sulco formau por las vals de Sollavientos y Vacas.